মণিপুর সফরে সুপ্রিম কোর্টের ৬ বিচারপতি

ইম্ফল: মণিপুরে (Manipur) যাচ্ছেন সুপ্রিম কোর্টের ৬ জন বিচারপতি (Judges Supreme Court)। ত্রাণ শিবির (Relief Camps) পরিদর্শন করার পাশাপাশি বাস্তুচ্যুতদের (Displaced People) সঙ্গে কথা বলবেন তাঁরা। ২২ মার্চ বিচারপতিদের মণিপুরে যাওয়ার কথা।

জাতীয় আইনি পরিষেবা ( NALSA) এক বিবৃতিতে জানিয়েছে,  সংকটে আক্রান্ত রাজ্যে “আইনি ও মানবিক সহায়তা জোরদার করার জন্য” সুপ্রিম কোর্টের ছয় বিচারপতি ২২ মার্চ মণিপুরের অভ্যন্তরীণভাবে বাস্তুচ্যুত মানুষদের বসবাসকারী ত্রাণ শিবির পরিদর্শন করবেন।

নালসা জানিয়েছে এই বিচারপতিদের মধ্যে রয়েছেন বিচারপতি বি আর গাভাই, যিনি নালসার এক্সিকিউটিভ চেয়ারপদেও রয়েছেন। এছাড়াও রয়েছেন বিচারপতি সূর্যকান্ত, বিচারপতি বিক্রম নাথ, বিচারপতি এমএম সুন্দরেশ, বিচারপতি  কেভি বিশ্বনাথন, বিচারপতি এন কোটিশ্বর সিং।

বিচারপতি গাভাই মণিপুরের সমস্ত জেলায় আইনি পরিষেবা এবং চিকিৎসা শিবিরের ভার্চুয়ালি উদ্বোধন করবেন। পাশাপাশি বিচারপতি গাভাই ইম্ফল পূর্ব, ইম্ফল পশ্চিম এবং উখরুল জেলায় আইনি সহায়তা পরিষেবা কেন্দ্র খুলবেন। বাস্তুচ্যুত মানুষদের ত্রাণ সামগ্রী বিতরণ করবেন তাঁরা।

আরও পড়ুন: একলাফে চাঙ্গা শেয়ারবাজার, সেনসেক্স ৭৫ হাজার ছাড়াল

মণিপুরের সহিংসতার মধ্যে ক্ষতিগ্রস্ত সম্প্রদায়গুলিকে আইনি সহায়তা এবং সহায়তা প্রদানে NALSA একটি বড় ভূমিকা পালন করেছে। ত্রাণ শিবিরে ২৭৩টি বিশেষ আইনি সহায়তা ক্লিনিক স্থাপন করেছে, যা বাস্তুচ্যুত মানুষদের সরকারি সুবিধা, হারানো নথিপত্র এবং চিকিৎসা সহায়তা পেতে সহায়তা করে থাকে।

নালসা জানিয়েছে, দাঙ্গা বিধবস্ত মণিপুরে ভিটেহারানো মানুষগুলিকে বিনামূল্যে আইনি পরিষেবা দিতে বিচারপতিদের এই সফর উল্লেখযোগ্য ভূমিকা নেবে। নালসার লক্ষ্য, প্রতিটি ভিটেহারনো, বাস্তুচ্যুত মানুষ যেনো মর্যাদার সঙ্গে স্বাভাবিক জীবনে ফিরে আসতে পারে, এবং তাদের জীবন যেন সুরক্ষিত হয়।

১৯৮৭ সালের আইনি পরিষেবা কর্তৃপক্ষ আইনের অধীনে ১৯৯৫ সালের নভেম্বরে NALSA গঠিত হয়েছিল। এটি আইনি সহায়তা কর্মসূচির যথাযথ বাস্তবায়নের জন্য ভারতজুড়ে আইনি পরিষেবা প্রতিষ্ঠানগুলির কার্যকারিতা সমন্বয় এবং পর্যবেক্ষণ করে। মণিপুর হাইকোর্ট ২২ মার্চ তার দ্বৈতবার্ষিকী উদযাপন করবে, যেদিন সুপ্রিম কোর্টের ছয় বিচারপতি ত্রাণ শিবিরে যাওয়ার কথা রয়েছে।

উল্লেখ্য, মণিপুরে অশান্তি অব্যাহত। রাজ্যের চুড়াচাঁদপুর জেলায় মার উপজাতির নেতা রিচার্ড মারের উপর অজ্ঞাতপরিচয়দের হামলার পর থেকেই ফের নতুন করে উত্তেজনা বেড়েছে। সোমবার সকালে থেকে ভারতীয় ন্যায় সংহিতার(বিএনএস)-এর ১৬৩ ধারা জারি করা হয়েছে।

দেখুন অন্য খবর: